Majorările salariale se aplică astfel: polițiștii din Ministerul Afacerilor Interne și unitățile/ instituțiile/ structurile aflate în subordinea sa beneficiază de majorarea cu 10% a cuantumului brut al salariilor de funcţie; personalul civil din instituțiile publice de apărare, ordine publică și securitate națională, cu excepția personalului civil din Ministerul Apărării Naţionale şi instituţiile aflate în subordinea sa, beneficiază de majorarea cu 15% a cuantumului brut al salariilor de bază.
Aceste măsuri nu se aplică personalului care a beneficiat de majorări potrivit Legii nr. 250/2016 privind aprobarea OUG nr. 20/2016 pentru modificarea şi completarea OUG nr. 57/2015. Luni polițiștii și gardienii din penitenciare ar fi trebuit să fie în stradă pentru a cere majorarea salariilor, după ce timp ce mai multe luni au fost duși cu zăhărelul de reprezentanții Guvernului. Concret, potrivit noilor prevederi, majorarea minimă, cea care ar urma să se aplice pentru agenți, va fi de 1.040 lei net, arată calculele făcute de sindicate.